Tokelau
Tokelau esa dapendint teritrii o' Nyuu Ziilan i' t' sowthern Pesifik Oshen. Et konsist a' trii tropikal koral atols (Atafu, Nukunonu an Fakaofo), wit' a kombin'd lan airea a' 10 km2 (4 sq mi). T' kapitel rotaits yialii b'twiin dem trii atols. Tokelau lys north o' dem Samoan Ailen, iist o' Tuwaluu, sowth o' dem Phoenix Ailen, sowthwest o' dem mor distent Line Ailen, an northwest o' dem Cook Ailen. Swains Ailen es jiiografikalii par o' Tokelau, but es subjekt t' a kurrent teritrorial dispuut an es kurentlii amminister'd b' dem Yunitid Staits as par o' Merikan Samoa.

Tokelau haufs a popyulayshun a' aproksimatelii 1503 piopel, t' forth-smaales popyulayshun a' eni sowyern stait o dependsii. As a' t' 2019 census, abaut 48%o' dem piopel i' Tokelau wer born i' an otha kuntrii, mostlii i' Samoa an Nyuu Ziilan. T' kuntrii haufs a lif ekspansatii a' 69, komparable wit' otha Oceanian ailen kuntriis. Aproksimatelii 94% a' t' popyulayshun tal Tokelauan as a fas laenghwij. T' kuntrii haufs t' smaales ekonomii i' t' werl, alla ets a liida i' renyuuable enerjii, b'in t' fas 100% sola power'd nayshun i' t' werld.

T' motto a' Tokelau es "Tokelau mo te Atua", wich miins "Tokelau f' t' Almitii."

Tokelau